text: গোমস্তাপুরে ইউপি সদস্যসহ আটক-৩ | চাঁপাই দর্পণ
  গোমস্তাপুর প্রতিনিধি \ চাঁপাইনবাবগঞ্জের গোমস্তাপুরে এক ইউপি সদস্যসহ ৩ জনকে আটক করেছে পুলিশ। বৃহস্পতিবার রাতে উপজেলার বিভিন্ন স্থান থেকে তাদের আটক করা হয়। গোমস্তাপুর থানার অফিসার ইনচার্জ শেখ শাহীন কামাল জানান, বোয়ালিয়া ইউনিয়নের ৬ নং ওয়ার্ড সদস্য হাবিবুর রহমান (৩৬)কে শালিশে আব্দুর রাকিব নামে এক ব্যক্তিকে মারধরের অভিযোগে গত বৃহস্পতিবার রাতে নরশিয়া গ্রামের তার নিজ বাড়ী থেকে তাকে পুলিশ আটক করে। এছাড়া রহনপুর ইউসুফ আলী কলেজ গেট থেকে গত বৃহস্পতিবার সন্ধ্যায় ১৫ পিস ইয়াবাসহ আব্দুর রহিম (২৫) নামে এক মাদক ব্যবসায়ীকে আটক করে পুলিশ। একই সময় রহনপুর নুনগোলা বাসস্ট্যান্ড এলাকা থেকে লিটন (২৪) নামে এক ছিচকে চোরকে পুলিশের নিকট সোপর্দ করে স্থানীয়রা। আটককৃতদের শুক্রবার জেল হাজতে প্রেরণ করা হয়েছে।